text: Se hvordan Jens får  sit nye øje
  30 august 2017 kl. 18.27
  Hvert år får Jens Nissen et nyt øje. I den forbindelse får han hjælp af en kvinde, hvis familie har lavet øjne i 180 år.
  Jens Nissen fra Sølsted var onsdag på øjenafdelingen på Sønderborg Sygehus. Hvert eneste år har han fået et nyt glasøje. I 40 år.
  Øjet bliver lavet af firmaet Müller og Söhne, som har lavet glasøjne i 180 år.
  Først skal okularist Anncharlotte Müller-Uri finde en øjenfarve, der passer ud af 3000 forskellige. Jens har fået lavet øjne af Anncharlottes bedstefar og far og nu hende selv.
  Det er et kunsthåndværk at lave et glasøje. Det skal patineres – have blodkar og andre ting, som vi alle har.
  Øjet skal have den rigtige facon. I modsætning til, hvad man ser på film, så er glasøjne alt andet end runde.
  Øjet køler i en halv time, inden det sættes ind.
  